ઈ. સ. ૧૯૨૦માં મહાત્મા ગાંધી દ્વારા સ્થપાયેલ ગૂજરાત વિદ્યાપીઠના રાંધેજા ગ્રામસેવા પરિસર પર આવેલા ગ્રામ વ્યવસ્થાપન અધ્યયન કેન્દ્ર ખાતે કમ્પ્યૂટર વિષયના તજજ્ઞ તરીકે જૂન ૧૯૯૭થી કાર્યરત છે. અરવલ્લી જિલ્લાના મોડાસા તાલુકાના બાયલ ગામે ૩ સપ્ટેમ્બર, ૧૯૭૩માં જન્મ થયો. પ્રાથમિક શિક્ષણ વતનમાં જ લઈ ગુજરાત યુનિવર્સિટીથી બી.એસસી. (ઈલેક્ટ્રોનિક્સ), સૌરાષ્ટ્ર યુનિવર્સિટીથી એમ. એસસી. (ઈલેક્ટ્રોનિક્સ), ગૂજરાત વિદ્યાપીઠથી પીજીડીસીએ, રાજસ્થાન વિદ્યાપીઠથી એમ.એસસી.(કમ્પ્યૂટર) અને ત્યાર બાદ ગૂજરાત વિદ્યાપીઠથી એમ. ફિલ.માં ''ઇથરનેટ નેટવર્ક ટેકનોલોજી'' અને પીએચ.ડી.માં ''સંકલિત ગ્રામીણ વિકાસ વ્યવસ્થા૫નમાં માહિતી સંચાર ટેકનોલોજીની અસરકારકતા'' વિષય પર સંશોઘન કાર્ય કરેલ છે. ટકાઉ ગ્રામીણ વિકાસ તેમજ માહિતી સંચાર ટેક્નોલોજીમાં રસ ધરાવે છે. ગ્રામીણ વિકાસમાં માહિતી સંચાર, કમ્પ્યૂટર નેટવર્ક અને ઈન્ટરનેટ ટેક્નોલોજી, આઈસીટી ઇન્ફ્રાસ્ટ્રકચર્ડ ડેવલ૫મેન્ટ એન્ડમેનેજમેન્ટ, એમ.આઈ.એસ., ઈ-કૉમર્સ, ઈ-ગવર્નન્સ તથા આઈ.સી.ટી. ક્ષેત્રના વિકાસ, વ્યવસ્થા૫ન અને સંશોધન ક્ષેત્રે મુખ્ય કામગીરી રહી છે. ગુજરાત અને ભારત સરકારના વિવિધ પ્રકલ્પો, કાર્યશિબિર અને કામગીરી સાથે જોડાયેલા રહ્યા છે. પ્રાદેશિક અને રાષ્ટ્રીય પરિસંવાદ, તાલીમી કાર્યક્રમમાં ભાગ લઈ વિષય સંલગ્ન સંશોધન લેખો રજૂ કરેલ છે. ગુજરાતી, હિન્દી અને અંગ્રેજીમાં વીસ થી વધુ લેખો પ્રકાશિત થઈ ચૂક્યા છે. કમ્પ્યૂટરને લગતા પુસ્તકો તથા મોનોગ્રાફમાં વિશેષ રૂચી ઘરાવે છે. વિભાગની વિદ્યાકીય અને વિદ્યાર્થીકીય પ્રવૃત્તિ સાથે અભિન્ન રીતે જોડાયેલા છે તથા ગ્રામીણ અને સામાજિક વિકાસની પ્રવૃત્તિમાં વિશેષ રુચિ ઘરાવે છે.